**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2023

**REFERAT DE APROBARE**

Din perspectiva preocupării actuale pentru îmbunătățirea sănătății populației și a calității serviciilor de sănătate oferite, municipalitatea este deschisă la propuneri de genul celei avansate de Asociația de Psihiatrie Socială din România, reprezentată de dr. Paziuc Alexandru, medic primar Psihiatrie, prin care ne-a solicitat sprijinul financiar și logistic în vederea organizării evenimentului **„REPERE ACTUALE ÎN PSIHIATRIA COMUNITARĂ”**.

Prin acest eveniment Asociația Română de Psihiatrie Socială în parteneriat cu Asociația Spitalelor Publice de Psihiatrie din România și Spitalul de Psihiatrie din Câmpulung Moldovenesc își propun abordarea serviciilor integrate de sănătate mintală și reabilitare psihosocială din perspectiva legislativă specifică țării noastre.

Evenimentul se va desfășura în perioada 21-25 iunie 2023, în cadrul căruia se va organiza Școala de Vară (21-22 iunie 2023) și Conferința (22-25 iunie 2023).

Conferința și Școala de vară vor aborda subiecte de actualitate și de mare importanță pentru psihiatrie și sănătatea publică în general, întrucât există o preocupare constantă pentru pacienții cu probleme severe de sănătate mintală. Dezbaterile științifice vor fi completate de noile informații din domeniu, de tehnologiile terapeutice moderne dar și de experiențele de bună practică .

Având în vedere costurile mari pentru organizarea acestui eveniment, asociația solicită municipalității un sprijin financiar în valoare de 20.000 lei. Astfel, sprijinul financiar al municipiului în organizarea acestui eveniment se materializează prin:

- contractarea serviciilor de cazare și masă pentru aprox. 20 de persoane participante;

- contractarea serviciilor de publicitate - bannere stradale, afișe, roll-up-uri, ecusoane, mape +pix inscripționat, caiet program, cadou participanți ;

- contractarea serviciilor de sonorizare și asistență tehnică a evenimentului.

Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

**PRIMAR,**

**Negură Mihăiță**